[{"text_idx": "#000000", "text": "Ganwyd John Wickens ym mhentref Keymer yn ardal y South Downs, Lloegr. Roedd yn fab i Isaac Wickens, a oedd yn gweithio fel saer coed a labrwr, a\u2019i wraig Amelia. Yn o\u0302l cyfrifiad 1881 fe symudodd i fyw i ardal Brighton gyda\u2019i chwaer Jane ac mae\u2019n disgrifio ei hun fel ffotograffydd ac argraffydd. Yn ddiweddarach fe symudodd i ardal Tonbridge i weithio fel ffotograffydd ac mae\u2019n debyg mai yn ystod y cyfnod hwn y bu iddo gyfarfod ac Elizabeth Williams, merch i\u2019r ffotograffydd ac argraffydd o Fangor, John Williams. Priododd y ddau ym 1885 a symud i Fangor, ble ganwyd eu merch Amelia. Erbyn 1889 fe restrir John Wickens yn y Suttons Directory of North Wales fel un o bedwar ffotograffydd a weithiai ym Mangor gan iddo gymryd drosodd busnes ei dad yng nghyfraith yn 10 The Crescent, Bangor Uchaf."}, {"text_idx": "#000002", "text": "Arddangoswyd rhai o\u2019i ffotograffau mewn arddangosfeydd a drefnwyd gan y Gymdeithas Ffotograffig Frenhinol yn y Palas Grisial yn ogystal a\u0302\u2019r arddangosfa gelf a chrefft yn yr Eisteddfod Genedlaethol. Ym 1902 fe\u2019i derbyniwyd fel aelod o\u2019r Orsedd o dan yr enw \u201cGwawl-lunydd\u201d. Yn ystod yr Eisteddfod hon cafodd ei gyfle cyntaf i dynnu lluniau o gynrychiolwyr y cenhedloedd Celtaidd. Ym 1904 bu\u2019n tynnu lluniau cynrychiolwyr y Gyngres Geltaidd yng Nghaernarfon. Comisiynwyd John Wickens i dynnu nifer o gyfresi o luniau swyddogol yn ogystal a\u0302 phortreadau o ddinasyddion blaenllaw megis David Lloyd George. Tynnodd nifer o luniau hefyd a oedd yn dangos bywyd gwaith a chymdeithasol pob dydd pobl yr ardal yn ogystal a\u0302 golygfeydd lleol."}, {"text_idx": "#000003", "text": "Erbyn y 1920au cynnar yr oedd John Wickens wedi colli ei olwg ond fe barhawyd a\u0302 gwaith y stiwdio gan ei fab yng nghyfraith G D Evans. Bu farw ym 1936 yn saith deg ag un oed ac fe dalwyd teyrnged iddo yn y papurau newydd lleol fel \u201cfamed photographer\u201d."}, {"text_idx": "#000005", "text": "Efallai byddai gennych ddiddordeb yn"}, {"text_idx": "#000007", "text": "Detholiad o ddodrefn, yn bennaf o Ynysgain Uchaf ger Cricieth, ag eitemau cysylltiol o gasgliad Storiel. Cymynroddwyd eitemau Ynysgain gan Dorothea Pughe-Jones, yr olaf yn ei llinach ers y 1630au i fyw yno. Gwelir cymysgfa o ddodrefn derw traddodiadol sy\u2019n nodweddiadol o nifer o ffermdai'r ardal a rhai darnau o ddylanwad arddull Ewropeaidd. Cyfle i weld eitemau nad ydynt yn arferol ar arddangos."}, {"text_idx": "#000008", "text": "Casgliad o ffoto-destunau o gyfnod clo 2021 yn cynnig rhai agweddu sardonig/eironig/dystopaidd ar ddelweddau a gymerwyd o ddiwylliant poblogaidd, teledu a bywyd y ddinas. Gyda bygythiadau tywyll i\u2019n dyfodol a\u2019n bodolaeth fel rhywogaeth, mae\u2019r delweddau hyn yn cynnig symptomau o\u2019n cyfyng-gyngor."}, {"text_idx": "#000009", "text": "Rhowch eich enw i dderbyn cylchlythyr Storiel er mwyn cael gwybod ymlaen llaw am arddangosfeydd, a derbyn cynigion arbennig a\u2019r newyddion diweddaraf"}]